Den gule serie

Den gule serie var en romanserie utgitt av Gyldendal i perioden 1929 til 1959. Den bestod av i alt 101 bøker og fikk kallenavnet «Den gule serie» siden bøkene hadde knallgult omslag, men hadde det offisielle navnet Gyldendals moderne romanserie med undertittelen Utvalg ved Sigurd Hoel. Serien ble startet av Sigurd Hoel, som var Gyldendals hovedkonsulent fra 1925 til sin død, og Gyldendals direktør Harald Grieg. Serien ble redigert av Sigurd Hoel, som hadde et uttrykt ønske om å tilby norske lesere oversettelser av de mest betydelige verkene i sin samtid. Ettertiden har vist hvor godt Hoel hadde fininnstilt sitt sikte. Det var f.eks. her Franz Kafka og Ernest Hemingway ble oversatt til et annet språk for første gang.

Den gule series beste 10 bøker er nyutgitt i 2000 av Gyldendal (i pocket).Den gule serie vender tilbake; Dagbladet, 19.10.2000 Feiring med forviklinger ; Filologen, nr 4, 2000 

 Sigurd Hoels forord 
Med få unntak var utgivelsene i Den gule serie utstyrt med et forord skrevet av Sigurd Hoel. I anledning seriens tiårsjubileum i 1939 utga Gyldendal Hoels forord i samlingen 50 gule. I forordet til denne samlingen av forord konstaterer Hoel at av de 50 bøkene som til da var utgitt, var 19 skrevet av amerikanske forfattere. Dette betyr ikke at for eksempel fransk og engelsk litteratur har blitt mindre viktig, skriver Hoel, men at det skjer meget interessant i den amerikanske litteraturen som norske lesere bør få kjennskap til. Han slår videre fast at det har vært få tyske forfattere representert, og kommenterer:«Det har for en del grunner som alle kjenner. De fleste tyske dikterne er i emigrasjon. For flertallet av dem har de siste seks årene vært et liv i daglig fortvilelse og kamp for selve nakne utkommet. Det er ikke blitt stor tid eller kraft til overs for dikterisk arbeide, og ikke stor chance for det håp, som et slikt arbeide må krystallisere sig om.»Hoel reflekterte videre over verdenssituasjonen da han avsluttet forordet han skrev til 50 gule i 1939:«Vi vet det. Tiden er stor. Gestapo er stort. G.P.U. er stort, paradene i Berlin og Moskva er store. Tysklands konsentrasjonsleirer, Russlands kollektiver og isolatorer, Amerikas truster, Englands flåte, alt dette er store ting. En bok er en liten ting. En skjønnlitterær bok er dessuten komisk, et leketøi for ørkesløse overklassedamer. Og allikevel – Kurt Tucholski har sagt: «Les bøker! De er frihetens øer i et hav av censur.» Les bøker. I en tid da brutaliteten og forakten for menneskeliv vokser og vokser, kan bøkene minne oss om en enkel gammel setning: Et menneskes liv er en hellig ting.»I 1959 ga Gyldendal ut De siste 51 gule, med Sigurd Hoels forord til seriens utgivelser i årene 1939–1959. Hoel opplyser i denne samlingen at den tyske okkupasjonen av Norge inntraff rett etter at Gyldendal hadde publisert John Fantes Vent til våren, Bandini! og Sergiusz Piaseckis I pakt med Store Bjørn. Okkupasjonen førte til at forlaget etter hvert besluttet at det ikke ville være riktig å fortsette å gi ut Den gule serie. Okkupasjonsmyndighetene ville uten tvil sensurere utvalget av romaner, og høsten 1940 ble både Kafkas Prosessen og Anna Seghers' Fiskeropstandelsen i St. Barbara beslaglagt. Senere fulgte beslagleggelse av flere andre romaner i Den gule serie. I alt ble hele 17 av 53 bøker beslaglagt fra bokhandlene; Sigurd Hoel skrev i 1959 at okkupasjonsmakten utvilsomt ville ha beslaglagt enda flere titler dersom de ikke allerede hadde vært utsolgt fra forlaget. Dessuten kom flere av Quislings menn med stadige utfall mot Den gule serie i taler og avisartikler. Disse angrepene hadde også en klar antisemittisk karakter. Etter krigen startet Gyldendal opp Den gule serie på nytt i 1946. Den første romanen som da ble gitt ut var Ernest Hemingways Klokkene ringer for deg.

 Bøker i serien 
Bøkene er listet kronologisk etter utgivelsesår. Rekkefølgen på utgivelsene i det enkelte år er tilfeldig. 

 De første 50 gule 
 1929 – Thornton Wilder (USA): Broen San Luis Rey (engelsk tittel: The Bridge of San Luis Rey)
 1929 – Sherwood Anderson (USA): Mørk latter
 1929 – Louis Bromfield (USA): Miss Annie Spraggs underlige liv og død
 1929 – Panaït Istrati (Romania): Kyra Kyralina – oversatt av Odd Hølaas og Alf Harbitz
 1929 – Ernest Hemingway (USA): Og solen går sin gang
 1930 – Ernest Hemingway (USA): Farvel til våbnene
 1930 – Anna Seghers (Tyskland): Fiskeropstanden i St. Barbara
 1930 – Julien Green (Frankrike): Leviatan (fransk tittel: Léviathan)
 1930 – Rosamond Lehmann (England): Svevende svar
 1930 – Elizabeth Madox Roberts (USA): Så lenge jorden står
 1930 – Panaït Istrati (Romania): Tistlene på Baragan – oversatt av Lorentz Eckhoff
 1931 – Panaït Istrati (Romania): Mikhaïl : Adrian Zograffis ungdom – oversatt av Axel Otto Normann
 1931 – Richard Hughes (England): Storm over Jamaica
 1931 – Valentin Kataev (Sovjetunionen): Svindlerne
 1931 – Ossip Dymov (Sovjetunionen/USA/Tyskland): Vlass
 1931 – Ilja Ehrenburg (Sovjetunionen/Frankrike): Gaten ved Moskvafloden
 1932 – Vera Inber (Sovjetunionen): Plassen i solen
 1932 – Alexander Lernet-Holenia (Østerrike): En ung herres eventyr i Polen
 1932 – Ferdynand Goetel (Polen): Fra dag til dag
 1932 – Liam O'Flaherty (Irland): Mr. Gilhooley
 1932 – Frans Eemil Sillanpää (Finland): Silja (finsk tittel: Nuorena nukkunut)
 1932 – Jean Giono (Frankrike): Albin (fransk tittel: Un de Baumugnes)
 1932 – Julien Green (Frankrike): Adrienne Mesurat. Aimée Sommerfelt
 1933 – Jean Giono (Frankrike): Mann og kvinne skapte han dem (fransk tittel: Regain)
 1933 – Franz Kafka (Tsjekkoslovakia): Prosessen
 1933 – Panteleimon Romanov (Sovjetunionen): Tre par silkestrømper
 1933 – Ludwig Lewisohn (USA): Stephen Escott
 1933 – Graham Greene (England): Faren, vennen og kvinnen (engelsk tittel: The Man Within)
 1933 – William Faulkner (USA): Soldatens sold
 1933 – François Mauriac (Frankrike): Ormebolet 
 1934 – François Mauriac (Frankrike): Mor og sønn (fransk tittel: Génitrix)
 1934 – André Malraux (Frankrike): Menneskets lodd (fransk tittel: La condition humaine)
 1934 – William Faulkner (USA): Mørk august
 1934 – John Dos Passos (USA): Cirkus Verdensteater
 1934 – Ludwig Lewisohn (USA): Herbert Crumps ekteskap (engelsk tittel: The Case of Mr. Crump) – oversatt av Margrethe Kjær
 1935 – Erskine Caldwell (USA): Fattigmannsveien
 1935 – James M. Cain (USA): Postbudet ringer alltid to ganger
 1935 – Humphrey Cobb (USA): Ærens vei
 1936 – Thornton Wilder (USA): Til himlen vil jeg fare (engelsk tittel: Heaven's my Destination) – oversatt av Odd Hølaas
 1936 – Eyvind Johnson (Sverige): Her har du ditt liv (samlet utgivelse av de to selvbiografiske romanene Nu är det 1914 og Här har du ditt liv)
 1936 – Albert Halper (USA): Union Square
 1937 – Margaret Escott (England/New Zealand): Anna het hun (engelsk tittel: Show Down)
 1938 – Eyvind Johnson (Sverige): Se dig ikke tilbake (fortsettelse av utgivelsen Her har du ditt liv, som Gyldendal hadde utgitt i 1936)
 1938 – Leo Perutz (Tsjekkoslovakia/Østerrike): Den svenske rytter (tysk tittel: Der schwedische Reiter)
 1938 – Ernest Hemingway (USA): Den ene mot de mange
 1938 – John Steinbeck (USA): Dagdrivergjengen
 1938 – André Malraux (Frankrike): Håpet 
 1938 – Louis Guilloux (Frankrike): Dødt blod (fransk tittel: Le Sang Noir)
 1939 – Charles Plisnier (Belgia): På falsk pass – oversatt av Eli Krog
 1939 – James M. Cain: Serenade. Oversatt av Haakon Bugge Mahrt

De siste 51 gule
 1939 – Richard Hughes (England): Barometret faller (engelsk tittel: In Hazard)
 1940 – John Fante (USA): Vent til våren, Bandini! (engelsk tittel: Wait Until Spring, Bandini!)
 1940 – Sergiusz Piasecki (Polen): I pakt med Stor Bjørn
 1940 – Helvi Hämäläinen (Finland): Vannet i rennestenen
 (ingen utgivelser under 2. verdenskrig)
 1946 – Ernest Hemingway (USA): Klokkene ringer for deg
 1946 – Arthur Koestler: Ankomst og avreise – oversatt av Sigurd Hoel
 1946 – Richard Hillary (England): Den siste fiende
 1947 – Richard Wright (USA): Nigger (engelsk tittel: Native Son)
 1947 – Richard Wright (USA): Svart ungdom (engelsk tittel: Black boy) – oversatt av Johan Borgen
 1947 – Marc Brandel (USA/Frankrike): Klokken er slagen
 1947 – Anna Seghers (Tyskland): Det syvende kors
 1947 – Karin Boye (Sverige): Kallocain
 1948 – John Phillips Marquand (USA): Mitt navn er Henry Pulham (engelsk tittel: H.M. Pulham)
 1948 – T'ien Chuen (Kina): Landsby i august
 1948 – Thorsten Jonsson (Sverige): Konvoi (svensk tittel: Konvoj)
 1949 – Godfrey Blunden (Australia): Kommissærene kjører forbi 
 1949 – Graham Greene (England): Den dypeste grunn (engelsk tittel: The Heart of the Matter)
 1949 – Malcolm Lowry (England): Under vulkanen 
 1950 – Graham Greene (England): Makten og æren (engelsk tittel: The Power and the Glory) – oversatt av Peter Magnus
 1950 – Alan Paton (Sør-Afrika): Gråt, mitt elskede land
 1950 – Franz Kafka (Tsjekkoslovakia): Slottet (tysk tittel: Das Schloss)
 1950 – Egon Hostovsky (Tsjekkoslovakia): En fremmed søker rom – oversatt av Nicolai Geelmuyden
 1951 – Robert Merle (Frankrike): Den siste week-end (fransk tittel: Weekend à Zuydcoote)
 1951 – Paul Bowles (USA): Med himmelen som tak 
 1951 – Graham Greene (England): Slutten på leken
 1951 – F. Scott Fitzgerald (USA): Den store Gatsby
 1951 – William Faulkner (USA): Det aller helligste (engelsk tittel: Sanctuary)

 1952 – Giovannino Guareschi (Italia): Don Camillos lille verden
 1952 – Manès Sperber (Polen/Ukraina/Frankrike): Den brente tornebusk 
 1952 – William Sansom (England): Uskyldig maske (engelsk tittel: The Face of Innocence)
 1952 – George Tabori (Ungarn): Karavanen drar forbi
 1952 – Robert Andrey (USA): Fryktens broderskap
 1953 – Egon Hostovsky (Tsjekkoslovakia): Den forsvunne – oversatt av Peter Magnus
 1953 – Philippe Thoby-Marcelin og Pierre Marcelin (Haiti): Guds finger
 1953 – Alan Paton (Sør-Afrika): For sent –
 1954 – Henri Troyat (Frankrike): Sne i sorg (fransk tittel: La neige en deuil)
 1954 – Elio Vittorini (Italia): Den røde nellik
 1954 – Stephen Becker (USA): Den fremmedes tid
 1954 – Romain Gary (Litauen/Frankrike): Dagens farver 
 1954 – Davis Grubb (USA): Jegeren i mørke
 1954 – Mario Soldati (Italia): Middag med kommandøren
 1955 – Marris Murray (Sør-Afrika): Brannstifterne
 1955 – Hans Jørgen Lembourn (Danmark): Se deg ikke tilbake (dansk tittel: Se dig ikke tilbage)
 1955 – Mordechai Richler (Canada): Akrobatene
 1956 – Kamala Markandaya (India): Nektar i et såld
 1956 – Heinrich Böll (Tyskland): Hvor var du, Adam?
 1956 – John Breon (USA): Sorger Underveis
 1957 – Elizabeth Spencer (USA): Sen gjest
 1958 – Alejo Carpentier (Cuba): De tapte skritt
 1958 – Stratis Myrivilis (Hellas): Madonna med fiskehale
 1959 – William Humphrey (USA): En jeger vender hjem (engelsk tittel: Home from the Hill)

 Referanser 

 Eksterne lenker 
 Her er en mer komplett oversikt

Kategori:Bokserier
Kategori:Gyldendals bokserier